*Projekts*

**LATVIJAS REPUBLIKAS MINISTRU KABINETS**

2021. gada \_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

**Grozījumi Ministru kabineta 2020.gada 6.novembra rīkojumā Nr.655**

**„Par ārkārtējās situācijas izsludināšanu”**

1. Izdarīt Ministru kabineta 2020.gada 6.novembra rīkojumā Nr.655 „Par ārkārtējās situācijas izsludināšanu” (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A.; 2021, 4B., 9A., 10A., 12B., 14A., 17A., 19B., 25A., 29A., 32A.nr.) šādus grozījumus ar 2021.gada 22.februāri:

* 1. izteikt 5.13.2.7.apakšpunktu šādā redakcijā:

„5.13.2.7. individuālās konsultācijas – izglītojamiem, kuri ir pakļauti priekšlaicīgas mācību pārtraukšanas riskam pamatizglītības un vidējās izglītības pakāpē, vispārējās izglītības programmu apguvē 12.klases izglītojamiem (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā) un profesionālās izglītības programmu apguvē to klašu, grupu vai kursu izglītojamiem, kuriem 2021.gada pirmajā pusgadā paredzēts kārtot noslēguma pārbaudījumus vai valsts pārbaudes darbus un iegūt atbilstošu profesionālo izglītību (pamatizglītības un vidējās izglītības pakāpē). Konsultācijas klātienē notiek tikai pēc pedagoga aicinājuma atbilstoši izglītības iestādē noteiktajai kārtībai (tai skaitā nosakot konsultāciju skaitu, ievērojot spēkā esošo tiesisko regulējumu), nodrošinot, ka izglītojamais nenonāk saskarsmē ar citiem izglītojamiem (tai skaitā ierodoties izglītības iestādē uz konsultāciju un dodoties prom). Konsultācijas laiks nepārsniedz 40 minūtes. Konsultācijas laikā pedagogs un izglītojamais lieto mutes un deguna aizsegu un ievēro divu metru distanci. Mutes un deguna aizsegu var nelietot šā rīkojuma 5.44.apakšpunktā minētās personas;”;

* 1. papildināt 5.44.apakšpunktu ar trešo teikumu šādā redakcijā:

„Izglītības iestādēs mutes un deguna aizsegus nelieto izglītojamie pūšaminstrumentu spēles, dziedāšanas un dejošanas individuālo konsultāciju laikā, ja pēdējo 72 stundu laikā pirms konsultācijas tie ir veikuši izmeklējumu Covid-19 diagnostikai un tas ir negatīvs.”

2. Valsts kancelejai saskaņā ar likuma „Par ārkārtējo situāciju un izņēmuma stāvokli” 9.panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9.panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Groza 29236568

Andis.Groza@lnkc.gov.lv